So, aentli chumi wiederemal dezue oeppis z'schriibe. klar, es sind wiederemal 2 wuche ume, aber waemmer so am reise isch, chunnt mer maengsmal eifach noed zum schriibe, was eigentli schad isch, will mer so vieles wieder vergisst.    Nach dem ich 2 Taeg ide Gran Sabana verbracht han, bini mit de Elisa nach Puerto la cruz gfahre. Das isch ade Kueschte im Oste.  Det haemmer en Fruend vo ihre troffe, wo mit ois mitgreist isch fuer 2 Taeg.  S'luschtig isch, dass er warschindli ahgno haet, dass mir chli meh Gaelt haend zum usgeh, will mir Schwiizer sind und haet ois grad mal ines tuers Hotel welle bringe. Und das, wo doch d'Elisa und ich zu dem Ziitpunkt ueberhaupt kei Gaelt vorig gha haend. Mir haend zaeme oeppe 30Franke gha fuer de ganz Tag und d'NAcht i dem Hotel haet 50Franke gkoscht   . Aber zum Glueck isch Venezuela no es Land, wo d'Manne fuer d'Fraue zahled und er haet ois s'Hotel zahlt. Zum Glueck. Danke...    Uf jedefall simmer am Morge z'Puerto la Cruz acho und haend ein Tag det verbracht. Mer haend noed wuerkli viel meh gmacht, we am Strand entlang z'laufe und z'aesse.  Uf Puerto la Cruz haemmer sowieso noed welle. S-Spezielle a dere  Stadt isch, dass di Riiche a Kanael wohned. DSas heisst, dass die vo jedem Huus us, vorne mitem Auto und hine mit em Boot choend wegfahre. Und sogar s-iichaufszentrum im Riicheviertel haet hine en chline "Hafe" fuer d¨Yachte.    Am noechschte Morge frueh simmer daenn mitem Bus anen noeche bekannte Strand gfahre.  Santa Fe bim Parque Mochima. Det hammer daenn ime chline Hostel gad bim Meer gschlafe. Und gad bim Meer choenne Riis mit Meeresfruecht aesse mit de Meeresbrise im Haar hahaha. Es isch  schoen gsi.    Am Dritte Tag simmer daenn ufe Insle wo zum Nationalpark Mochima ghoert und haend det de ganz Tag gsuennelet und ich han mich au no schoen verbraennt. (mittelerwiile bin jetzt aber schwarz)